Úradný vestník L 259 , 06/10/1999 S. 0003 - 0004



Nariadenie Komisie (EHS) č. 2113/1999 z 5. októbra 1999 o zatrieďovaní určitých druhov tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (ES) č. 1835/1999 [2], najmä na jeho článok 9, keďže: (1) Na zabezpečenie jednotného uplatňovania kombinovanej nomenklatúry, ktorá je pripojená k spomínanému nariadeniu, je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu. (2) Nariadením (EHS) č. 2658/87 sa ustanovili všeobecné pravidlá pre interpretáciu kombinovanej nomenklatúry, pričom tieto pravidlá sa uplatňujú aj pre každú inú nomenklatúru, ktorá z nej úplne alebo čiastočne vychádza alebo k nej pridáva ďalšie členenie a ktorá sa zavádza osobitnými ustanoveniami spoločenstva so zreteľom na uplatňovanie colných alebo iných opatrení týkajúcich sa obchodu s tovarom. (3) Podľa spomínaných všeobecných pravidiel tovar opísaný v stĺpci 1 tabuľky pripojenej k tomuto nariadeniu sa z dôvodov uvedených v stĺpci 3 musí zatrieďovať v rámci príslušných číselných znakov KN uvedených v stĺpci 2. (4) Sa pripúšťa, že na záväzné informácie, ktoré colné orgány členských štátov vystavili ohľadne zatrieďovania tovaru v rámci kombinovanej nomenklatúry a ktoré nevyhovujú nárokom ustanoveným týmto nariadením, sa podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992, ktorým sa zavádza Colný kódex spoločenstva [3], držiteľ naďalej môže odvolávať po dobu troch mesiacov. (5) Opatrenia, ktoré sa ustanovujú v tomto nariadení, sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry pod príslušné číselné znaky KN uvedené v stĺpci 2 spomínanej tabuľky. Článok 2 Na záväzné informácie o nomenklatúrnom zatriedení tovaru vystavené colnými orgánmi členských štátov, ktoré nezodpovedajú nárokom ustanoveným týmto nariadením, sa podľa ustanovení článku 12 ods. 6 nariadenia (EHS) č. 2913/92 možno naďalej odvolávať po dobu troch mesiacov. Článok 3 Toto nariadenie nadobúda účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. októbra 1999 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 224, 25.8.1999, s. 5. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | číselný znak KN | Odôvodnenie | (1) | (2) | (3) | Oxid horečnatý, ktorý vzniká kalcináciou uhličitanu horečnatého a oblúkovým tavením, nadobúda formu nepravidelných granúl, môže byť bezfarebný, žltkastý až sivasto hnedý. Granule pozostávajú z priesvitných až priehľadných kryštalických častíc o veľkosti približne 1 až 10 mm. Hustota (objemová hustota): približne 3,5 g/cm3 Obsah oxidu horečnatého: najmenej 95 % hmotnosti | 25199010 | Zatrieďovanie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 2519, 251990 a 25199010 Zatrieďovanie do tejto podpoložky určuje výrobný proces, kalcinácia a tavenie elektrickým oblúkom pri teplote 2800 až 3000 °C, ako je to uvedené vo vysvetlivkách KN k podpoložke 25199010, bod 2. | --------------------------------------------------